इस बारी बी लगभग सभनें राजनीतिक दलें अपने मेदवार जां प्रचारक दे रूप इच फिल्मी कलाकारें दी मदद लैती दी ऐ ते केइयें ते इस गित्तै टेलीविजन कलाकरें थमां बी कम्म चलाने इच परेह्‌ज नेई कीता। इसदी इक झलक कांग्रेस पासेआ निक्के परदे दे मश्हूर हास्य कलाकार राजू श्रीवास्तव गी उत्तर प्रदेश थमां अपना मेदवार बनाने दी कोशश इच कामयाब नेई होने उप्पर टीवी उप्पर दस्से जाने आह्‌ले कॉमेडी कार्यक्रमें दे अग्रणी एंकर शेखर सुमन गी बिहार दे पटना साहिब लोकसभा सीट उप्पर भारतीय जनता पार्टी दे मेदवार दे रूप इच खड़ोते दे शत्रुघ्न सिन्हा दे खलाफ तोआरने जाने कन्नै थ्होंदी ऐ।